
               REPUBLIKA HRVATSKA
  VUKOVARSKO-SRIJEMSKA ŽUPANIJA
             OPĆINA BOGDANOVCI
	     OPĆINSKO VIJEĆE

Klasa: 021-05/21-01/08
Ur.br: 2196/03-01/02-21-01
Bogdanovci, 10.06.2021. godine


Z A P I S N I K   
S 1. KONSTITUIRAJUĆE SJEDNICE 
OPĆINSKOG VIJEĆA OPĆINE BOGDANOVCI


održane 10. lipnja 2021. godine u Hrvatskom domu u Bogdanovcima, Bana J. Jelačića 5, s početkom u 19,00 sati.


[bookmark: _Hlk74642836]
Na temelju članka 87. stavak 1. i 2. Zakona o lokalnim izborima ( „ NN“ broj: 144/12, 121/16, 98/19, 42/20 I 144/20) i uputi Ministarstva pravosuđa i uprave KLASA: 023-01/21-01/252, URBROJ: 514-07-02-01/01-21-01, od 17.05.2021., sjednicu je sazvala pročelnica Jedinstvenog upravnog odjela Općine Bogdanovci, za dan 10. lipnja 2021. godine.
Sjednicu je otvorila Tanja Grbanović, pročelnica Jedinstvenog upravnog odjela Općine Bogdanovci, osoba ovlaštena za sazivanje konstituirajuće sjednice do određivanja prvog izabranog člana s kandidacijske liste koja je dobila najviše glasova.
Intonirana je hrvatska himna „ Lijepa naša domovina“, te je minutom šutnje odana počast svim poginulim Hrvatskim braniteljima i civilnim žrtvama Domovinskog rata. 
[bookmark: _Hlk74643502]Pročelnica pozdravlja sve nazočne, upućuje čestitke novoizabranim vijećnicima, općinskom načelniku Marku Barunu i zamjeniku općinskog načelnika iz reda pripadnika rusinske nacionalne manjine Jaroslavu Međešiju.
Prozivkom je utvrđeno da je na sjednici nazočno 9 od ukupno 9 izabranih vijećnika i to: Marijan Gelo, Tin Ivić, Mirko Hardi, Mario Pavlović, Zvonimir Mudri, Anamarija Savić Bajac, Dalibor Katić, Andrija Krizmanić i Zvonko Kostelnik, te da su ostvareni uvjeti za konstituiranje Općinskog vijeća i donošenje pravovaljanih odluka.











Ostali nazočni na sjednici: Marko Barun, Općinski načelnik Općine Bogdanovci; Jaroslav Međeši, zamjenik Općinskog načelnika Općine Bogdanovci iz reda pripadnika rusinske nacionalne manjine; Maja Župan, administrativni referent Jedinstvenog upravnog odjela Općine Bogdanovci; Andrej Bajac, građanin Općine Bogdanovci.

Nakon toga prelazi na unaprijed utvrđeni dnevni red iz poziva za konstituirajuću sjednicu. 
[bookmark: page2]D N E V N I  R E D
1. Izbor  Mandatnog povjerenstva.
2. Izvješće Mandatnog povjerenstva i verifikacija mandata članova Općinskog vijeća
- konstatiranje izabranih članova Općinskog vijeća
- utvrđivanje člana Općinskog vijeća koji će predsjedavati sjednicom do izbora 
   predsjednika Općinskog vijeća
- svečana prisega članova Općinskog vijeća.
3. Izbor Odbora za izbor i imenovanje.
4. Izbor predsjednika i potpredsjednika Općinskog vijeća.

Pročelnica utvrđuje da nema zapreke da se ovako utvrđeni dnevni nadopuni, pri čemu je potrebno voditi računa da se u tom slučaju dopuna dnevnog reda izvrši u skladu s Poslovnikom Općinskog vijeća Općine Bogdanovci.

Točka 1.
Izbor Mandatnog povjerenstva

Pročelnica Tanja Grbanović utvrđuje da je prije početka konstituirajuće sjednice primila prijedlog za izbor Mandatnog povjerenstva, kojeg je temeljem članka 2. stavka 4. i st. 16. Poslovnika Općinskog vijeća Općine Bogdanovci podnijelo 5 članova izabranog Općinskog vijeća, i to: Mirko Hardi, Tin Ivić, Dalibor Katić , Anamarija Savić Bajac i Marijan Gelo. Predlažu da se u Mandatno povjerenstvo izaberu:
1. Anamarija Savić Bajac, predsjednica
2. Mirko Hardi, član
3. Andrija Krizmanić, član

Kako drugih prijedloga nije bilo isti je dala na glasovanje. Nakon provedenog glasovanja konstatirala je sa 7 glasova ZA, ni jednim glasom PROTIV  i 2 SUZDRŽANA glasa donijeta:
ODLUKA
o  izboru Mandatnog povjerenstva


1. U Mandatno povjerenstvo izabrani su

- Anamarija Savić Bajac, predsjednica
- Mirko Hardi, član
- Andrija Krizmanić, član

2. Ova Odluka stupa objavit će se u „Službenom vjesniku“ Vukovarsko-srijemske županije. 


	Točka 2.
Izvješće Mandatnog povjerenstva i i verifikacija mandata članova Općinskog vijeća


Pročelnica Tanja Grbanović poziva izabrano Mandatno povjerenstvo da podnese Izvješće.
Predsjednica Mandatnog povjerenstva Anamarija Savić Bajac podnosi Izvješće o provedenim izborima za članove Općinskog vijeća Općine Bogdanovci koji su održani 16. svibnja 2021. godine u tekstu koji čini sastavni dio ovog zapisnika.
Prima se na znanje Izvješće Mandatnog povjerenstva o provedenim izborima za članove  Općinskog vijeća Općine Bogdanovci koji su održani 16. svibnja 2021. godine, te je time verificiran mandat članovima Općinskog vijeća.
Nakon verifikacije mandata članova Općinskog vijeća te pročitanom Izvješću Mandatnog povjerenstva utvrđeno je da je  prvi  izabrani član s kandidacijske liste koja je dobila najviše glasova Marijan Gelo, te ga pročelnica poziva  da preuzme daljnje vođenje sjednice, temeljem Zakona i Poslovnika.

U trenutku kada je pročelnica pozvala gosp. Gelu da preuzme daljnje vođenje sjednice gosp. Krizmanić javio se za riječ, te istaknuo prigovor zašto se Mandatno povjerenstvo nije sastalo prije sjednice ili da se napravila stanka prije glasanja o Izvješću kako bi se dogovorili o navedenom. 

Pročelnica odgovara gosp. Krizmaniću da se o Izvješću Mandatnog povjerenstva ne glasuje te da se Izvješće prima na znanje obzirom da se radi o Izvješću sukladno objavljenim konačnim rezultatima lokalnih izbora. Pročelnica također odgovara da je s obzirom na samo jedan zaprimljeni prijedlog za članove Mandatnog povjerenstva, prije početka konstituirajuće sjednice uputila predloženu predsjednicu Mandatnog povjerenstva da će , nakon izbora Mandatnog povjerenstva, to povjerenstvo konstatirati izabrane članove predstavničkog tijela te utvrditi člana predstavničkog tijela koji će preuzeti predsjedanje sjednicom do izbora predsjednika odnosno podnijeti Izvješće.

Pročelnica također napominje gosp. Krizmaniću, u odnosu na pitanje vezano za stanku, da je stanku kao član Mandatnog povjerenstva mogao tražiti nakon što je Mandatno povjerenstvo imenovano te ju zatražiti radi eventualnog dogovora oko Izvješća, a što je gosp. Krizmanić propustio učiniti, te ponovno napominje da se o Izvješću Mandatnog povjerenstva ne glasuje nego se isto prima na znanje, 

Nakon pojašnjenja pročelnice, gosp. Krizmanić konstatira da daje ostavku na mjesto člana mandatnog povjerenstva.



Gosp. Katić se javlja za riječ te navodi da nema logike da gosp. Krizmanić prvo glasa ZA imenovanje mandatnog povjerenstva, te nakon toga daje ostavku.

Gosp. Pavlović navodi kako se prije sjednice sve trebalo dogovoriti, te kako nije uredu da dvije osobe vode Općinu Bogdanovci i odlučuju o svemu. 

Nakon ostavke gosp. Krizmanića, a na upit pročelnice zaprimljen je prijedlog da se umjesto gosp. Krizmanića, za člana mandatnog povjerenstva imenuje gosp. Zvonko Kostelnik, te je isti dan na raspravu i glasovanje.

Nakon provedenog glasovanja konstatirala je da je sa 6 glasova ZA, ni jednim glasom PROTIV  i 3 suzdržana glasa donijeta:
ODLUKA
o  izboru Mandatnog povjerenstva


1. U Mandatno povjerenstvo izabrani su

- Anamarija Savić Bajac, predsjednica
- Mirko Hardi. član
- Zvonko Kostelnik, član

2. Ova Odluka stupa objavit će se u „Službenom vjesniku“ Vukovarsko-srijemske županije. 


Nakon ponovnog imenovanja Mandatnog povjerenstva, pročelnica poziva gosp. Gelu kao prvog izabranog član s kandidacijske liste koja je dobila najviše glasova da preuzme vođenje sjednice.

Marijan Gelo upućuje čestitke izabranim vijećnicima i sukladno članku 3. stavku 2. Poslovnika izgovara tekst prisege. Potom proziva pojedinačno članove Vijeća koji ustaju i izgovaraju: ”PRISEŽEM” te potpisuju tekst prisege.

Prisegnulo je 9 članova Općinskog vijeća.


Točka 3.
Izbor Odbora za izbor i imenovanje

Predsjedatelj Marijan Gelo utvrđuje da je prije početka konstituirajuće sjednice, sukladno Poslovniku Općinskog vijeća Općine Bogdanovci zaprimljen prijedlog za izbor Odbora za izbor i imenovanje kojeg je podnijelo 5 članova izabranog Općinskog vijeća, i to: Mirko Hardi, Tin Ivić, Dalibor Katić, Anamarija Savić Bajac i Marijan Gelo. Predlažu da se u Odbor izaberu:

1. Mirko Hardi, za predsjednika
2. Tin Ivić, za člana
3. Anamarija Savić Bajac, za člana
4. Dalibor Katić, za člana
5. Zvonko Kostelnik, za člana

Kako drugih prijedloga nije bilo isti je dao na glasovanje. Nakon provedenog glasovanja konstatirao je, da je sa 6 glasova ZA, niti jednim glasom PROTIV i 3 SUZDRŽANA glasa donijeta:
ODLUKA
o izboru Odbora za izbor i imenovanje

1. U  Odbor za izbor i imenovanje izabrani su:
1. Mirko Hardi, za predsjednika
2. Tin Ivić, za člana
3. Anamarija Savić Bajac, za člana
4. Dalibor Katić, za člana
5. Zvonko Kostelnik, za člana

2. Ova odluka objavit će se u „Službenom vjesniku“  vukovarsko-srijemske županije.

Točka 4.

Izbor predsjednika i potpredsjednika Općinskog vijeća Općine Bogdanovci

Predsjedatelj Marijan Gelo utvrđuje da je prije početka konstituirajuće sjednice zaprimljen prijedlog za izbor predsjednika Općinskog vijeća kojeg je podnijelo 5 članova izabranog Općinskog vijeća, i to: Mirko Hardi, Tin Ivić, Dalibor Katić, Anamarija Savić Bajac i Marijan Gelo. Za predsjednika Vijeća predlažu Marijana Gelu.
Kako drugih prijedloga nije bilo isti je dao na glasovanje. Nakon provedenog glasovanja konstatirao je, da je sa 6 glasova ZA, 0 glasa PROTIV I 3 SUZDRŽANA  donijeta:

O D L U K A
o izboru predsjednika Općinskog vijeća Općine Bogdanovci

1. Za predsjednika Općinskog vijeća Općine Bogdanovci izabran je Marijan Gelo.
2. Ova odluka stupa na snagu danom donošenja i objavit će se u «Službenom vjesniku» Vukovarsko-srijemske županije.





Izborom predsjednika Općinskog vijeća, tj. konstituiranjem Općinskog vijeća prestaje dužnost prvog izabranog člana Općinskog vijeća Općine Bogdanovci s kandidacijske liste koja je dobila najviše glasova. S obzirom da je gosp. Marijan Gelo i novoizabrani predsjednik Općinskog vijeća, on nastavlja vođenje sjednice kao predsjednik Općinskog vijeća te se zahvaljuje na izboru. 
Predsjednik Općinskog vijeća utvrđuje da su prijedloge za izbor potpredsjednika Općinskog vijeća dostavili isti članovi Općinskog vijeća kao i za izbor predsjednika Općinskog vijeća. Predlažu da se za potpredsjednike Općinskog vijeća izaberu Anamarija Savić Bajac i Zvonko Kostelnik.
[bookmark: _Hlk74659615]Kako drugih prijedloga nije bilo, predsjednik Općinskog vijeća daje na glasovanje prijedlog za potpredsjednicu Anamariju Savić Bajac. Nakon provedenog glasovanja konstatirao je, da je sa 6 glasova ZA, 0 glasa PROTIV i 3 SUZDRŽANA  donijeta:

O D L U K A
                o izboru potpredsjednika Općinskog vijeća Općine Bogdanovci

1. Za potpredsjednicu Općinskog vijeća Općine Bogdanovci izabrana je Anamarija Savić Bajac.
2. Ova odluka objavit će se u «Službenom vjesniku» Vukovarsko-srijemske županije.

Nakon toga predsjednik Općinskog vijeća daje na glasovanje prijedlog za potpredsjednika Zvonka Kostelnika. Nakon provedenog glasovanja konstatirao je, da je sa 6 glasova ZA, 0 glasa PROTIV i 3 SUZDRŽANA  donijeta:

O D L U K A
o izboru potpredsjednika Općinskog vijeća Općine Bogdanovci

1. Za potpredsjednika Općinskog vijeća Općine Bogdanovci izabran je Zvonko Kostelnik.

2. Ova odluka objavit će se u «Službenom vjesniku» Vukovarsko-srijemske županije.

Predsjednik Općinskog vijeća zaključuje konstituirajuću sjednicu Općinskog vijeća Općine Bogdanovci u 19,35 sati.





PROČELNICA JEDINSTVENOG UPRAVNOG ODJELA
Tanja Grbanović mag.iur.



PREDSJEDATELJ
Marijan Gelo dr. vet. Med.



                                                                                     PREDSJEDNIK OPĆINSKOG VIJEĆA			Marijan Gelo, dr.vet.med.
		


Zapisnik vodila: Maja Župan

